ÚRAD VLÁDY
SLOVENSKEJ REPUBLIKY
     sekcia vládnej legislatívy            

	
									Na rokovanie vlády SR
									dňa 25. augusta. 2004
									Mat. č. 17822/2004
                                                                                                          K bodu č. 4 

S T A N O V I S K O

k návrhu nariadenia vlády Slovenskej republiky, ktorým sa mení nariadenie vlády SR č. 289/2004 Z. z., ktorým sa vydáva sadzobník poplatkov za vykonávanie veterinárnych inšpekcií a veterinárnych kontrol

I.

Návrh nariadenia vlády Slovenskej republiky, ktorým sa mení nariadenie vlády SR č. 289/2004 Z. z., ktorým sa vydáva sadzobník poplatkov za vykonávanie veterinárnych inšpekcií a veterinárnych kontrol predkladá na rokovanie legislatívnej rady vlády minister pôdohospodárstva Zsolt Simon, a to na základe návrhu na zmenu nariadenia vlády SR č. 71/2004 Z. z., ktorým sa ustanovujú podrobnosti o poplatkoch za vykonávanie veterinárnych inšpekcií a veterinárnych kontrol.

II.
Predkladaným  návrhom  nariadenia vlády SR sa mení doterajšie znenie písmena e) v § 2 nariadenia vlády SR č. 289/2004 Z. z., ktorým sa vydáva sadzobník poplatkov za vykonávanie  veterinárnych inšpekcií a veterinárnych kontrol  v nadväznosti  na nariadenie vlády Slovenskej republiky č. 71/2004 Z. z, ktorým sa ustanovujú podrobnosti o poplatkoch za vykonávanie veterinárnych inšpekcií a kontrol. Vzhľadom na navrhnutú zmenu prílohy č. 1 časti A bod. I. písmeno e) nariadenia vlády Slovenskej republiky č. 71/2004 Z. z. je potrebné zmeniť aj ustanovenie § 2  písmeno e) nariadenia vlády SR č. 289/2004 Z. z. 

Nariadenie vlády SR č. 289/2004 Z. z. predpokladá prínos do štátneho rozpočtu cca 66 mil. Sk v roku 2004 a 100 mil. Sk v nasledujúcich rokoch za predpokladu rovnakého počtu vykonaných veterinárnych  inšpekcií a kontrol.. Pripomienky uplatnené na medzirezortnom pripomienkovom boli do návrhu zapracované a taktiež prišlo k odstráneniu rozporu uplatneného Ministerstvom financií SR. Návrh nariadenia sa predkladá bez rozporov.
Návrh nariadenia vlády nebude mať dopad na rozpočty obcí a rozpočty vyšších územných celkov, životné prostredie a zamestnanosť. Návrh nariadenia vlády je v súlade s Ústavou Slovenskej republiky a  zákonom č. 488/2002 Z. z. o veterinárnej starostlivosti o a o zmene niektorých zákonov v znení neskorších predpisov.  
Uvedený návrh nariadenia vlády, bol predmetom rokovania  Legislatívnej rady vlády Slovenskej republiky dňa 10. augusta 2004.  

III.

Legislatívna rada vlády Slovenskej republiky po prerokovaní tohto návrhu nariadenia odporučila vláde  návrh schváliť v predloženom znení bez pripomienok. Z týchto dôvodov Sekcia vládnej legislatívy Úradu vlády Slovenskej republiky taktiež odporúča predmetný návrh schváliť v predloženom znení.

Vypracoval: M. Pavlík
V Bratislave 25. augusta 2004

                                                                                      Štefan G r m a n
                                    generálny riaditeľ
	                                                                      sekcie vládnej legislatívy